Τσόπακας Λακωνίας

Ο Τσόπακας ή αλλιώς Παλάνα είναι ένας προεπαναστατικός ελληνικός οικισμός στην περιοχή της Λακωνικής Μάνης, με μόνιμο πληθυσμό περίπου 50 κατοίκους. Βρίσκεται 11 χιλιόμετρα νότια του χωριού Αρεόπολη και 5 χιλιόμετρα από το χωριό Πύργος Διρού, όπου βρίσκονται και τα περίφημα Σπήλαια Διρού. 

Ο παλαιός οικισμός του Τσόπακα βρίσκεται δυτικά της επαρχιακής οδού. Ο νέος οικισμός ή Παλάνα είναι χτισμένος κατα μήκος της. 

Σύμφωνα με μαρτυρίες προπολεμικά αριθμούσε 30 "παλικάρια για πόλεμο". Μέλη των οικονενειών Γκλεζάκου, Μιχαλίτση, Μονιφόρου και Ψυλλάκου αναφέρονται στους καταλόγους των τιμηθέντων με Αριστεία του Αγώνα 1821, τα οποία απονεμήθηκαν από τον 'Οθωνα, ως αναγνώριση στρατιωτικής υπηρεσίας κατά την περίοδο της επαναστάσεως (1821-1829.

Διαθέτει κοινό πολεμόπυργο και την εκκλησία της Αγίας Μαρίνας. Δίπλα στην Αγία Μαρίνα βρίσκεται το γνωστό βάραρθρο "Αγριοτσόπακας".
Γειτονεύει με τους οικισμούς Φτείο και Αγ. Βαρβάρα. 

Γειτονικά αξιοθέατα ο βυζαντινός ναός των αγιών θεοδώρων ή Τρισάκια (13ος αι.) και η Ι. Μονή Φανερωμένης (11ος αι.)

Ο Τσόπακας μετά τον Καλικράτη διοικητικά ανήκει στο τοπικό διαμέρισμα Δρυάλου της Δημοτικής Ενότητας Οιτύλου του Δήμου Ανατολικής Μάνης.

Χωριά του νομού Λακωνίας
Μάνη
Δήμος Ανατολικής Μάνης